L 282/208
Euroopan unionin virallinen lehti
FI
31.10.2022
V JAKSO KIVENNÄISTUOTTEET
25 RYHMÄ SUOLA; RIKKI; MAA- JA KIVILAJIT; KIPSI, KALKKI JA SEMENTTI Huomautuksia 1.
Jollei toisin määrätä tai tämän ryhmän 4 huomautuksesta muuta johdu, tämän ryhmän nimikkeisiin kuuluvat ainoastaan tuotteet, jotka ovat luonnontilassa tai jotka on pesty (myös epäpuhtaudet poistavilla kemikaaleilla siten, että tuotteen rakenne ei muutu), murskattu, jauhettu, jauhennettu, seulottu, siivilöity tai rikastettu vaahdottamalla, magneettisesti erottamalla tai muulla mekaanisella tai fysikaalisella menetelmällä (ei kuitenkaan kiteyttämällä), mutta eivät tuotteet, jotka on valmistettu sekoittamalla tai joita on pasutettu, kalsinoitu tai jotka on valmistettu tai joita on käsitelty enemmän kuin mitä kussakin nimikkeessä mainitaan.
Tämän ryhmän tuotteissa voi olla lisättyä pölyämisenestoainetta, jos tällainen lisäys ei muuta tuotetta sopivammaksi johonkin erityiseen käyttöön yleisen käytön sijasta. 2.
Tähän ryhmään eivät kuulu: a) sublimoitu, saostettu tai kolloidinen rikki (nimike 2802); b) maavärit, joissa on vähintään 70 painoprosenttia sidottua rautaa laskettuna Fe2O3:na (nimike 2821); c) lääkkeet ja muut 30 ryhmän tuotteet; d) hajuste- ja kosmeettiset ja toalettivalmisteet (33 ryhmä); e) dolomiittisullomassa (nimike 3816); f) katukivi, reunakivi ja käytävänpäällyskivi (nimike 6801); mosaiikki- ja niiden kaltaiset kivet (nimike 6802); katto- ja vuorauslius­ kekivilaatat rakennuksiin (nimike 6803); g) jalo- ja puolijalokivet (nimike 7102 tai 7103); h) nimikkeen 3824 natriumkloridista tai magnesiumoksidista keinotekoisesti valmistetut kiteet (muut kuin optiset elementit), paino vähintään 2,5 g/kpl; natriumkloridista tai magnesiumoksidista valmistetut optiset elementit (nimike 9001); ij) biljardiliitu (nimike 9504); k) kirjoitus- ja piirustusliitu sekä vaatturinliitu (nimike 9609). 3.
Tuotteet, jotka voivat kuulua nimikkeeseen 2517 ja tämän ryhmän johonkin muuhun nimikkeeseen, luokitellaan nimikkeeseen 2517. 4.
Nimikkeeseen 2530 kuuluvat muun muassa: vermikuliitti, perliitti ja kloriitit, paisuttamattomat; maavärit, myös kalsinoidut tai keskenään sekoitetut; kiillepitoiset luonnon rautaoksidit; merenvaha (myös kiillotettuina kappaleina); meripihka; yhteenpuristettu merenvaha ja yhteenpuristettu meripihka, jotka ovat levyinä, tankoina, sauvoina tai niiden kaltaisessa muodossa ja joita ei ole työstetty muottiin puristamisen jälkeen; gagaatti; strontianiitti (myös kalsinoitu), ei kuitenkaan strontiumoksidi; rikkoutuneiden keraamisten tavaroiden, tiilien ja betonin palaset.